Na osnovu člana 29 stav 2 Zakona o državnoj imovini („Službeni list CG“, br. 21/09 i 40/11), člana 38 stav 1 tačka 9 a u vezi sa članom 59 Zakona o lokalnoj samoupravi („Službeni list CG“, br. 2/18, 34/19, 38/20, 50/22 i 84/22), člana 35 stav 1 tačka 9 i člana 38 stav 1 Statuta opštine Nikšić „Službeni list CG - Opštinski propisi“, br. 31/18 i 21/23), Skupština opštine Nikšić, na sjednici održanoj \_\_\_\_\_\_\_\_2024.godine, donijela je

**ODLUKU**

**o potvrđivanju Odluke o davanju saglasnosti Upravi za saobraćaj Crne Gore za izvođenje radova na zemljištu u raspolaganju Opštine Nikšić, radi rekonstrukcije magistralnog puta M-7, Ilino Brdo - Nikšić, dionica Kuside – Nikšić**

Član 1

Potvrđuje se odluka predsjednika opštine Nikšić o davanju saglasnosti Upravi za saobraćaj Crne Gore za izvođenje radova na zemljištu u raspolaganju Opštine Nikšić, radi rekonstrukcije magistralnog puta M-7, Ilino Brdo - Nikšić, dionica Kuside – Nikšić, broj 02-031-441 od 20.02.2024.godine.

Član 2

Ova odluka stupa na snagu osmog dana od dana objavljivanja u "Službenom listu Crne Gore- Opštinski propisi ".

Broj: 01-030-

Nikšić, 2024.godine

SKUPŠTINA OPŠTINE NIKŠIĆ

P R E D S J E D N I K Nemanja Vuković,s.r.

**Obrazloženje**

Pravni osnov za donošenje ove odluke sadržan je u članu 29 stav 2 Zakona o državnoj imovini («Službeni list Crne Gore» br. 21/09 i 40/11) kojim je propisano da nepokretnim i pokretnim stvarima na kojima određena svojinska ovlašćenja vrši opština raspolaže nadležni organ opštine u skladu sa ovim zakonom.

Članom 38 stav 1 tačka 9 Zakona o lokalnoj samoupravi („Službeni list CG“ br. 2/18, 34/19, 38/20, 50/22 i 84/22) propisano je da Skupština raspolaže nepokretnom imovinom, osim u slučajevima otuđenja imovinskih prava na nepokretnostima neposrednom pogodbom, utvrđenim zakonom kojim se uređuje državna imovina dok je članom 59 istog Zakona propisano da predsjednik opštine privremeno donosi akte iz nadležnosti skupštine ako skupština nije u mogućnosti da se sastane ili je iz drugih razloga onemogućen njen rad, a njihovim nedonošenjem bi se ugrozio život građana ili imovina veće vrijednosti kao i da je dužan da ove akte podnese na potvrdu skupštini na prvoj narednoj sjednici.

Članom 35 stav 1 tačka 9 Statuta opštine Nikšić ( "Službeni list CG - Opštinski propisi" br. 31/18 i 21/23) određeno je da Skupština raspolaže imovinom, a članom 38 stav 1 Statuta opštine Nikšić propisuje se koje akte Skupština donosi u vršenju poslova iz svog djelokruga.

**Razlozi za donošenje**

Uprava za saobraćaj Crne Gore obratila se Direkciji za imovini Opštine Nikšić zahtjevom za davanje saglasnosti za izvođenje radova na zemljištu upisanom kao svojina Države Crne Gore sa pravom raspolaganja Opštine Nikšić, radi ostvarivanja javnog interesa, odnosno rekonstrukcije magistralnog puta M-7, Ilino Brdo - Nikšić, dionica Kuside – Nikšić.

Zemljište koje je predmet zahtjeva označeno je kao:

- dio katastarske parcele broj 4546/1, ulica u površini od 12.778 m2, upisana u listu nepokretnosti broj 764 KO Nikšić, kao svojina Države Crne Gore sa pravom raspolaganja Opštine Nikšić;

- dio katastarske parcele broj 217/4, livada 2 klase u površini od 108 m2 i

- dio katastarske parcele broj 218/2, njiva 1 klase, u površini od 7 m2, upisane u listu nepokretnosti broj 3799 KO Nikšić, kao svojina Države Crne Gore sa pravom raspolaganja Opštine Nikšić;

-dio katastarske parcele broj 1431/1, javni put, u površini od 571 m2,

-dio katastarske parcele broj 1431/2, javni put, u površini od 675 m2,

-dio katastarske parcele broj 1430, javni put, u površini od 57 m2,

-dio katastarske parcele broj 1415, javni put, u površini od 82 m2, sve upisane u listu nepokretnosti broj 86 KO Kočani, kao svojina Države Crne Gore sa pravom raspolaganja Opštine Nikšić;

-dio katastarske parcele broj 1428/1, javni put, u površini od 214 m2, upisane u listu nepokretnosti broj 605 KO Kočani, kao svojina Države Crne Gore sa pravom raspolaganja Opštine Nikšić;

-dio katastarske parcele broj 1393/1, prirodno neplodno zemljište, u površini od 5 m2,

-dio katastarske parcele broj 1387/1, prirodno neplodno zemljište, u površini od 153 m2,

-dio katastarske parcele broj 1318/7, pašnjak 5 klase, u površini od 99 m2, sve upisane u listu nepokretnosti broj 92 KO Kočani, kao svojina Države Crne Gore sa pravom raspolaganja Opštine Nikšić;

-dio katastarske parcele broj 5, nekategorisani put, u površini od 99 m2,

-dio katastarske parcele broj 376/1, nekategorisani put, u površini od 101 m2,

-dio katastarske parcele broj 412, nekategorisani put, u površini od 16 m2,

-dio katastarske parcele broj 415, javni put, u površini od 61 m2,

-dio katastarske parcele broj 407, javni put, u površini od 155 m2,

-dio katastarske parcele broj 406, javni put, u površini od 5 m2, sve upisane u listu nepokretnosti broj 29 KO Štedim, kao svojina Države Crne Gore sa pravom raspolaganja Opštine Nikšić,

-dio katastarske parcele broj 1, nekategorisani put, u površini od 99 m2, upisane u listu nepokretnosti broj 500 KO Straševina, kao svojina Države Crne Gore sa pravom raspolaganja Opštine Nikšić.

Javni interes za realizaciju ovoga projekta utvrđen je Odlukom o utvrđivanju javnog interesa za eksproprijaciju nepokretnosti radi rekonstrukcije magistralnog puta M-7, Ilino Brdo - Nikšić, dionica Kuside – Nikšić („Službeni list Crne Gore“, broj 43/22).

Predsjednik opštine je dao saglasnost za izvođenje radova na pomenutim katastarskim parcelama iz razloga hitnosti završetka radova na rekonstrukciji pomenutog putnog pravca, na osnovu koje Uprava za saobraćaj može izvršiti prijavu građenja i nesmetano izvoditi radove. Naime, članom 59 stav 1 Zakona o lokalnoj samoupravi („Službeni list CG“ br. 2/18, 34/19, 38/20,50/22 i 84/22) propisano je da predsjednik opštine privremeno donosi akte iz nadležnosti skupštine ako skupština nije u mogućnosti da se sastane ili je iz drugih razloga onemogućen njen rad, a njihovim nedonošenjem bi se ugrozio život građana ili imovina veće vrijednosti dok je stavom 2 propisano da je predsjednik dužan da akt iz stava 1 ovog člana podnese na potvrdu skupštini na prvoj narednoj sjednici.

Sa svega iznesenog predlažemo da Skupština opštine Nikšić usvoji ovaj Predlog odluke o potvrđivanju Odluke o davanju saglasnosti Upravi za saobraćaj Crne Gore za izvođenje radova na zemljištu u raspolaganju Opštine Nikšić, radi rekonstrukcije magistralnog puta M-7, Ilino Brdo - Nikšić, dionica Kuside – Nikšić.

DIREKCIJA ZA IMOVINU

DIREKTOR

Radosav Urošević